จากที่ นางสาวพิมพ์กาญจน์  กีรติวิราปกรณ์ สมาชิกสภาผู้แทนราษฎร กรุงเทพมหานคร พรรคก้าวไกล ขอปรึกษาหารือปัญหาความเดือดร้อนของประชาชนผ่านที่ประชุมสภาผู้แทนราษฎร ตามรายละเอียดในลิ้งค์นี้ https://tpchannel.org/radio/news/26497
1. ขอให้สำนักการโยธานำประเด็นเสาไฟส่องสว่างดับในเขตคลองสามวา กรุงเทพมหานคร บริเวณถนนพระยาสุเรนทร์ ช่วงซอยพระยาสุเรนทร์ 12 – ซอยพระยาสุเรนทร์ 22 ระยะทางกว่า 300 เมตร ถนนเลียบคลองสอง ช่วงซอยเลียบคลองสอง 23 – ซอยเลียบคลองสอง 29 ระยะทางกว่า 500 เมตร และบริเวณถนนหทัยราษฎร์ ช่วงซอยหทัยราษฎร์ 26 – ซอยหทัยราษฎร์ 32 ระยะทางกว่า 750 เมตร
2. ขอให้การไฟฟ้านครหลวงและการประปานครหลวงเร่งแก้ปัญหาเศรษฐกิจ แก้ไขปัญหาค่าครองชีพ โดยเฉพาะค่าไฟฟ้าและค่าน้ำประปา ที่เป็นสาธารณูปโภคขั้นพื้นฐาน
3. ขอให้ผู้ว่าราชการกรุงเทพมหานคร และรองผู้ว่าราชการกรุงเทพมหานคร (นายศานนท์ หวังสร้างบุญ) จัดทำตาข่ายรองรับทางสังคม (Social Safety Net) นำแนวทางการจัดทำสวัสดิการภาคประชาชนเพื่อช่วยเหลือให้ประชาชนสามารถมีกิน มีใช้ มีเกียรติมีศักดิ์ศรี ตลอดจนมีคุณภาพชีวิตได้ดียิ่งขึ้นไปพร้อมๆกัน